Legal Document

Category: 0

Text:
16. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Γ1α/οίκ.4690 της 18 Σεπτ./9 Οκτ.  1980 (ΦΕΚ Β΄ 1037) Περί προγράμματος προσωρινής περιθάλψεως ομογενών από το εξωτερικό και επαναπατριζομένων Ελλήνων. Έχοντας υπόψη: 1.Τις διατάξεις: α)Του Α.Ν. 421/37 «περί διαθέσεως εσόδων τινών υπέρ της Κοινωνικής Προνοίας». β)Του Α.Ν. 358/45 «περί συστάσεως ειδικής υπηρεσίας Παλιννοστήσεως». γ)Του Ν.Δ. 4377/64 «περί ειδικών μέτρων προστασίας των εξ Αιγύπτου Ελλήνων υπηκόων». δ)Του Ν.Δ. 4378/74 «περί ειδικών μέτρων προστασίας των εκ Τουρκίας Ελλήνων υπηκόων». ε)Του Ν.Δ. 321/69 «περί κώδικος Δημοσίου Λογιστικού». στ)Του Ν.Δ. 57/1973 «περί λήψεως μέτρων κοινωνικής προστασίας των οικονομικών αδυνάτων και καταργήσεως των διεπουσών τον θεσμόν της απορίας διατάξεων». 2.Το έγγραφο Υπουργείου Εξωτερικών 14Φ.560/ 11/ΑΣ. 116/22.4.1978. 3.Τα έγγραφα Υπουργείου Εξωτερικών 14Φ.505/ 3/86 ΑΣ. 320/9.10.1978, 14Δ Φ. 505/3/109 ΑΣ. 368/1.11.78 και Φ.720 ΓΕΝ/28 ΑΣ. 3352/17.2.1979. 4.Την κοινή απόφαση Υπουργών Οικονομικών και Κοινωνικών Υπηρεσιών Γ1α/οίκ. 3533/19.7. 1978 «περί διαθέσεως πιστώσεως δια την περίθαλψη ομογενών από το εξωτερικό και επαναπατριζομένων Ελλήνων». (Αντί για τη σελ. 408,09(δ) Σελ. 408,09(ε) Τεύχος 778-Σελ. 123 Ομογενείς Παλλινοστούντες (Αιγυπτιώτες, Κωνσταντινουπολίτες κ.λ.π.)ι 35.Ζ.θ.10-16 5.Την κοινή απόφαση Υπουργών Οικονομικών και Κοινωνικών Υπηρεσιών Γ1α/οίκ.1506/ 23.3. 1979 «περί συμπληρώσεως της Γ1α/οίκ.3533/ 19.9.1978 κοινής αποφάσεως περί διαθέσεως πιστώσεων δια την περίθαλψη ομογενών από το εξωτερικό». 6.Τη 1029/16.5.1980 (ΦΕΚ 491/21-5-1989 τ.Β΄) κοινή απόφαση του Πρωθυπουργού και Υπουργού Κοινωνικών Υπηρεσιών «περί αναθέσεως αρμοδιοτήτων εις τους Υφυπουργούς Κοινωνικών Υπηρεσιών», αποφασίζουμε: Καθορίζουμε γενικά το πρόγραμμα προσωρινής περιθάλψεως: α)Των νέων ομογενών από το εξωτερικό Ελλήνων το γένος ή την ιθαγένεια, β)Ελλήνων υπηκόων που επιστρέφουν από ξένα Κράτη, στα οποία είχαν καταφύγει λόγω των γεγονότων που άρχισαν από του έτους 1945-1946,γ)ομογενών που επαναπατρίζονται από την Αίγυπτο, τη Ροδεσία, το Λίβανο και Αιθιοπία και δ)Ελλήνων που απελαύνονται ή εξαναγκάστηκαν να φύγουν από την Τουρκία ως εξής: Α΄. Χορήγηση Μηνιαίου Χρηματικού Βοηθήματος. Εγκρίνουμε, εις βάρος των εγγραφομένων πιστώσεων του προϋπολογισμού εξόδων του Υπουργείου υπό φορέα 370 ΚΑΕ 5298 την χορήγηση χρηματικού βοηθήματος εκ δρχ. 800 μηνιαίως, σε κάθε άτομο, στις εξής κατηγορίες. 1.Στους συμπληρώσαντες το 60ο έτος της ηλικίας ή ανικάνους για εργασία οικονομικά αδυνάτους, οι οποίοι δεν έχουν ανιόντες ή κατιόντες που να μπορούν να τους συντηρήσουν. α)Ομογενείς Έλληνες το γένος ή την ιθαγένεια από τις χώρες της Ανατ. Ευρώπης ή από την Κίνα, υπό την προϋπόθεση ότι έχουν έρθει στην Ελλάδα μετά το έτος 1944 και δεν αποκαταστάθηκαν επαγγελματικά. β)Ομογενείς από τη Βορ. Ήπειρο, που κατέφυγαν στην Ελλάδα από τον Ελληνοϊταλικό πόλεμο και μετά και διαμένουν στις περιφέρειες των Νομών Ιωαννίνων, Θεσπρωτίας και Κερκύρας. γ)Σε Έλληνες υπηκόους που απελάθηκαν ή απελαύνονται από την Τουρκία, λόγω των υπό των Τουρκικών Αρχών ληφθέντων ανθελληνικών μέτρων ως και σε Έλληνες υπηκόους που εξαναγκάστηκαν ή εξαναγκάζονται να φύγουν από την Τουρκία, λόγω της απαγορεύσεως να ασκήσουν το επάγγελμά τους ή λόγω μη ανανεώσεως της αδείας παραμονής τους στην Τουρκία και  δ)Ομογενείς από την Αίγυπτο που ήρθαν στην Ελλάδα μετά την 1η Ιαν. 1956 ή μετά την 1η Ιαν. 1952 για όσους προέρχονται από το Κάϊρο, σύμφωνα με το Ν.Δ. 4377/1964. Το πιο πάνω μηναίο επίδομα παρέχεται υπό τον όρο ότι οι ενδιαφερόμενοι δεν επιδοτούνται μέσω του εφαρμοζομένου προγράμματος μηνιαίας επιδοτήσεως υπερηλίκων προσφύγων αρμοδιότητος Υπάτου Αρμοστού Ηνωμένων Εθνών για τους πρόσφυγες. Σελ. 408,10(ε) Τεύχος 778-Σελ. 124 Στους οικονομικά αδυνάτους φοιτητές και σπουδαστές Ανωτάτων και Ανωτέρων Σχολών ως και Επαγγελματικών Σχολών ομογενείς από τις χώρες της Ανατολικής Ευρώπης και από την Κίνα, που ήρθαν στην Ελλάδα μετά το έτος 1944 ως και φοιτητές και σπουδαστές από την Βορ. Ήπειρο που κατέφυγαν στην Ελλάδα από τον Ελληνοϊταλικό πόλεμο και μετά ή γεννήθηκαν στην Ελλάδα από γονείς Βορειοηπειρώτες που κατέφυγαν στην Ελλάδα από τον πιο πάνω πόλεμο, υπό την προϋπόθεση ότι φοιτούν κανονικά και πετυχαίνουν στις τμηματικές των εξετάσεις. Β΄. Χορήγηση Εφάπαξ Οικονομικών Ενισχύσεων. Εγκρίνουμε την χορήγηση οικονομικών ενισχύσεων με τις πιο κάτω προϋποθέσεις: 1.Εφάπαξ χρηματικό βοήθημα σε δραχ. 1.000 για κάθε άτομο προς αντιμετώπιση των πρώτων αναγκών διατροφής και στεγάσεως στους νεοερχομένους από: α)Την Βόρειο Ήπειρο ομογενείς. β)Τις χώρες της Ανατολικής Ευρώπης ομογενείς. γ)Τις χώρες της Ανατολικής Ευρώπης επαναπατριζομένους Έλληνες υπηκόους που κατέφυγαν σ΄ αυτές, λόγω των γεγονότων που άρχισαν από τους έτους 1945-1946. δ)Την Αίγυπτο ομογενείς. ε)Το Λίβανο και Αιθιοπία εξαναγκαζομένους σε επαναπατρισμό ομογενείς από 1ης Ιαν. 1978. στ)Τη Ροδεσία εξαναγκαζομένους σε επαναπατρισμό από 1.1.1979. Το χρηματικό αυτό εφάπαξ βοήθημα παρέχεται μόλις έλθουν οι πιο πάνω στην Ελλάδα εις βάρος των εγγραφομένων πιστώσεων του προϋπολογισμού εξόδων του Υπουργείου υπό Φορέα 370 ΚΑΕ 5298 όταν πρόκειται για ομογενείς που προέρχονται από τις χώρες της Ανατολικής Ευρώπης, από τη Βόρειο Ήπειρο, από την Αίγυπτο, από τη Ροδεσία, το Λίβανο και Αιθιοπία και υπό φορέα 370 ΚΑΕ 5299 όταν πρόκειται για Έλληνες που επαναπατρίζονται από τις χώρες της Ανατολικής Ευρώπης για να αντιμετωπίσουν προσωρινές ανάγκες τους ή για άλλη αιτία. 35.Ζ.θ.16 Ομογενείς Παλλινοστούντες (Αιγυπτιώτες, Κωνσταντινουπολίτες κ.λ.π.)ι 2.Εφάπαξ οικονομική ενίσχυση για να αντιμετωπίσουν οι πιο κάτω τις προσωρινές στεγαστικές ανάγκες τους, μόλις έλθουν στην Ελλάδα από το εξωτερικό και σε βάρος των πιστώσεων του προϋπολογισμού εξόδων του Υπουργείου υπό φορέα 370 ΚΑΕ 2627 με τις πιο κάτω προϋποθέσεις: α)Στους ομογενείς Έλληνες το γένος ή την ιθαγένεια που προέρχεται, από τις χώρες της Ανατολικής Ευρώπης: αα)Σ΄ αυτούς που θα εγκατασταθούν μόνιμα στην περιφέρεια της Νομαρχίας Αττικής, στην πόλη της Θεσσαλονίκης και τον Νομό Πιερίας ως εξής: Ι.μοναχικό άτομο δρχ. 2.000. ΙΙ.για κάθε ένα επί πλέον άτομα της οικογενείας δρχ. 500. ββ)στην υπόλοιπη Επικράτεια ως εξής: Ι.μοναχικό άτομο δρχ. 4.000. ΙΙ.οικογένειες με 2 άτομα δρχ. 8.000. ΙΙΙ.οικογένειες με 3 άτομα δρχ. 12.000. ΙV.οικογένειες με 4 άτομα δρχ. 16.000. V.οικογένειες με 5 άτομα δρχ. 20.000. VI.οικογένειες με 6 άτομα δρχ. 22.000. VII.οικογένειες με 7 άτομα δρχ. 24.000. VIII.οικογένειες με 8 άτομα και άνω δρχ. 26.000. IX.οικογένειες με 9 άτομα και άνω δρχ. 28.000. β)Στους ομογενείς που έρχονται στην Ελλάδα από τη Β. Ήπειρο ως εξής: αα)μοναχικό άτομο δρχ. 2.000. ββ)για κάθε ένα επί πλέον άτομο της οικογενείας δρχ. 500. γ)Στους ομογενείς των Νήσων Ίμβρου και Τενέδου που εξαναγκάστηκαν να φύγουν και να έλθουν στην Ελλάδα λόγω των υπό των Τουρκικών Αρχών ληφθέντων ανθελληνικών μέτρων, ως εξής: αα)μοναχικό άτομο δρχ. 1.500 ββ)οικογένειες με 2 άτομα δρχ. 3.000 γγ)οικογένειες με 3 άτομα δρχ. 4.500 δδ)οικογένειες με 4 άτομα και άνω δρχ.5.000 δ)Στους ομογενείς Σαρακατσαναίους που επαναπατρίζονται από την Γιουγκοσλαυΐα δρχ. 1.000 σε κάθε άτομο. ε)Στους απελαυνομένους από την Τουρκία Έλληνες υπηκόους, λόγω των υπό των Τουρκικών Αρχών ληφθέντων ανθελληνικών μέτρων ως και σ΄ αυτούς που εξαναγκάστηκαν να φύγουν, λόγω της απαγορεύσεως να ασκήσουν το επάγγελμά τους, ή λόγω μη ανανεώσεως της αδείας παραμονής τους στην Τουρκία, δρχ. 4.000 σε κάθε άτομο. Γ΄. Κάλυψη Δαπανών Επιστροφής και Μεταφοράς  Αποσκευών. Εγκρίνουμε: 1.Εις βάρος των εγγραφομένων πιστώσεων του προϋπολογισμού εξόδων του Υπουργείου και υπό φορέα 360 ΚΑΕ 5299 την κάλυψη των δαπανών επιστροφής των Ελλήνων από τις χώρες της Ανατολικής Ευρώπης που είχαν καταφύγει σ΄ αυτές λόγω των γεγονότων που άρχισαν από του έτους 19451946 ως και της μεταφοράς των αποσκευών τους μέχρι του τόπου μονίμου εγκαταστάσεως αυτών. 2.Εις βάρος των εγγραφομένων πιστώσεων του προϋπολογισμού εξόδων του Υπουργείου υπό φορέα 370 ΚΑΕ 5298 την κάλυψη των εξόδων μετακινήσεως στο εσωτερικό προς τον τόπο της οριστικής εγκαταστάσεως των ομογενών Ελλήνων το γένος ή την ιθαγένεια, που έρχονται από το εξωτερικό ως και εκείνων που απελαύνονται ή εξαναγκάζονται σε επαναπατρισμό, για τους οποίους, σύμφωνα με τις διατάξεις της παρούσης αποφάσεως εγκρίνεται η χορήγηση εφάπαξ οικονομικής ενισχύσεως, για να αντιμετωπίσουν τις προσωρινές στεγαστικές ανάγκες τους. Ανώτατο όριο δαπάνης για την μεταφορά της οικοσκευής των επαναπατριζομένων Ελλήνων και ομογενών από το εξωτερικό μέχρι το σταθμό αποβιβάσεως αυτών στην Ελλάδα, καθορίζουμε το ποσό των 35.000 δραχμών. Στη δαπάνη μεταφοράς της οικοσκευής των επαναπατριζομένων Ελλήνων ή ομογενών από το εξωτερικό, από το σταθμό που αποβιβάζονται στο συγκοινωνιακό μέσο με το οποίο θα γίνει η προώθηση αυτών μέχρι την πόλη ή το χωριό που θα εγκατασταθούν μόνιμα σε περιοχή έξω από την τέως διοίκηση Πρωτευούσης, περιλαμβάνονται και τα έξοδα φορτώσεως και εκφορτώσεως αυτής. Ειδικώτερα για όσους εγκατασταθούν μέσα στην περιοχή της τέως διοικήσεως Πρωτευούσης, η πιο πάνω δαπάνη που θα καταβάλλεται από το Υπουργείο για τη μεταφορά της οικοσκευής κλπ. από το σταθμό μέχρι τη διεύθυνση της κατοικίας τους, ορίζεται, κατά ανώτατο όριο, στο ποσό των 3.000 δραχμών, κατά περίπτωση (άτομο ή οικογένεια), μη δυναμένου του καταβαλλομένου συνολικά ποσού να υπερβεί το ανώτατο όριο των 35.000 δραχμών. Επίσης, μέσα στο ανώτατο αυτό όριο των 35.000 δραχμών καλύπτεται δαπάνη για αποθήκευτρα μέχρι 15 ημέρες, κατά ανώτατο όριο. Δ΄ Χορήγηση Εξόδων Κηδείας. Εγκρίνουμε τη χορήγηση ποσού μέχρι 7.000 δραχμών εις βάρος των εγγραφομένων πιστώσεων του προϋπολογισμού εξόδων του Υπουργείου, υπό φορέα 370 ΚΑΕ 5298 για έξοδα κηδείας των αποβιούντων οικονομικά αδυνάτων ομογενών, που προέρχονται από τις χώρες της Ανατολικής Ευρώπης εκτός από τη Βορ. Ήπειρο. Ε΄. Αναγνώριση Δικαιούχων. Η αναγνώριση των δικαιούχων για τα χρηματικά βοηθήματα, με εξαίρεση την περίπτωση της χορηγήσεως του εφάπαξ εκ 1.000 δραχμών σε κάθε άτομο, θα γίνεται με απόφαση του Νομάρχη ή από εξουσιοδοτημένο από αυτόν όργανο του τόπου της μόνιμης διαμονής του ενδιαφερομένου ή του τόπου της μόνιμής διαμονής του ενδιαφερομένου ή του τόπου που έφτασε ο ενδιαφερόμενος επί τη βάσει των εξής κατά περίπτωση, δικαιολογητικών: 1.Χορήγηση μηνιαίου χρηματικού βοηθήματος. α)αίτηση του ενδιαφερομένου. β)έκθεση κοινωνικής έρευνας για την οικογενειακή  και  οικονομική  κατάσταση  του αιτούντος (Αντί για τη σελ. 408,11(γ) Σελ. 408,11(δ) Τεύχος 778-Σελ. 125 Ομογενείς Παλλινοστούντες (Αιγυπτιώτες, Κωνσταντινουπολίτες κ.λ.π.)ι 35.Ζ.θ.16 «γ.Απόφαση του Ν.Δ. 57/1973 «περί αδυναμίας δι΄ ιδίων μέσων του ενδιαφερομένου αντιμετωπίσεως των βασικών βιοτικών αναγκών». Από 1.8.1981 η απόφαση θα εκδίδεται υπό την προϋπόθεσιν να μην έχει ο ενδιαφερόμενος προσωπικό εισόδημα ή άλλο περιουσιακό στοιχείο που από την εκμετάλλευσή των, να μπορεί να αποκτήσει εισόδημα περισσότερο από την εκάστοτε χορηγουμένη από τον ΟΓΑ σύνταξη. Η ιδιόκτητη κατοικία δεν θα λαμβάνεται υπόψη στα περιουσιακά στοιχεία για τον υπολογισμό του πιο πάνω εισοδήματος». Η περίπτ. γ΄ αντικαταστάθηκε ως άνω από την Για/οίκ.495/28 Ιαν./22 Φεβρ. 1982 (ΦΕΚ Β΄ 77) απόφ. Υπ. Κοινωνικών Υπηρεσιών. δ)βεβαίωση ανικανότητας για τους ανικάνους προς εργασία, η οποία θα εκδίδεται από την οικεία Δ/νση ή Τμήμα Κοινωνικής Προνοίας της Νομαρχίας. ε)βεβαίωση της οικείας Υπηρεσίας Αλλοδαπών για την ιδιότητα των ομογενών από τη Βορ. Ήπειρο και στ)βεβαίωση σπουδών της οικείας Σχολής για τους φοιτητές. 2.Κάλυψη δαπανών επιστροφής και μεταφοράς αποσκευών. α)Εντολή της Δ/νσεως ή Τμήματος Κοιν. Προνοίας της οικείας Νομαρχίας προς τον μεταφορέα για την, επί πιστώσει, έκδοση εισιτηρίου, μεταφορικά ή παράδοση των αποσκευών στον τόπο της οριστικής εγκαταστάσεως των επαναπατριζομένων Ελλήνων ή ερχομένων ομογενών από το εξωτερικό, η οποία θα έχει θέση και αναγνωριστικής αποφάσεως. β)Απόδειξη (κατάσταση) επί πιστώσει μεταφοράς των αποσκευών του μεταφορέως. γ)Φορτωτική μεταφοράς αποσκευών του μεταφορέως. δ)Απόδειξη παραλαβής από τον επαναπατρισθέντα ή ομογενή των, επί πιστώσει, μεταφερθεισών αποσκευών του από τον μεταφορέα. Σε περίπτωση που ο ομογενής ή ο επαναπατριζόμενος κατέβαλε ο ίδιος την δαπάνη μεταφοράς της οικοσκευής του, δύναται η υπηρεσία να καταβάλει απευθείας στον αφιχθέντα ομογενή ή επαναπατριζόμενο τη δαπάνη αυτή κατόπιν προσκομίσεως των κατωτέρω δικαιολογητικών, στις αρμόδιες, κατά τόπο, Υπηρεσίες του Υπουργείου Κοινωνικών Υπηρεσιών, δηλαδή: αα)Αιτήσεως του δικααιούχου. ββ)Φορτωτικής επ΄ ονόματι του ομογενούς ή επαναπατριζομένου, στην οποία να φαίνεται η εξόφληση της δαπάνης μεταφοράς της οικοσκευής ή άλλου σχετικού αποδεικτικού στοιχείου εξοφλήσεως. γγ)Αντίγραφα φορτωτικών για μεταφορές που έγιναν επί πιστώσει και Σελ. 408,12(δ) Τεύχος 778-Σελ. 126 δδ)Βεβαιώσεως περί της ιδιότητάς του, από τις αρμόδιες Κρατικές Υπηρεσίες, εάν τούτο δεν προκύπτει από το διαβατήριό του. Στην παρούσα ρύθμιση υπάγονται όλες οι τυχόν περιπτώσεις ομογενών και επαναπατριζομένων, οι οποίοι αφίχθησαν στην Ελλάδα από το έτος 1975 και εντεύθεν. 3.Χορήγηση εξόδων κηδείας. α)Αίτηση εκείνου που πλήρωσε τα έξοδα κηδείας του αποβιώσαντος. β)Απόφαση του Ν.Δ. 57/1973 περί αδυναμίας καλύψεως των εξόδων του αποβιώσαντος. γ)Ληξιαρχική πράξη θανάτου. δ)Δελτίο παροχής υπηρεσιών ή τιμολογίου αναλυτικού του οικείου Γραφείου τελετών, εξοφλημένο από τον εργολάβο. Η ιδιότητα του απελαθέντος ή αυτού που εξαναγκάστηκε να φύγει από την Τουρκία ή του ομογενή Έλληνα το γένος ή την ιθαγένεια από το εξωτερικό, θα πιστοποιείται με την προσκόμιση, από τον ενδιαφερόμενο, φωτοτυπίας των αριθ. 3, 4. 6 και 42 σελίδων του διαβατηρίου του ως και φωτοτυπία της σελίδας, στην οποία υπάρχουν τα στοιχεία των ομογενών που προέρχονται από τα νησιά Ίμβρο και Τένεδο θα αποδεικνύονται από το διαβατήριο και θα προσκομίζουν προς τούτο τις οικείες σελίδες των διαβατηρίων σε φωτοτυπία. Για τους επαναπατριζομένους ομογενείς από το Λίβανο και Αιθιοπία θα προσκομίζεται από αυτούς βεβαίωση που θα χορηγείται από τη 14η Δ/νση του Υπουργείου Εξωτερικών. Για τους επαναπατριζομένους ομογενείς από τη Ροδεσία θα προσκομίζεται από αυτούς βεβαίωση του Γενικού Προξενείου Γιοχάνεσμπουργκ, στην οποία θα βεβαιώνονται οι συνθήκες που τους ανάγκασε να επαναπατριστούν. 35.Ζ.θ.16 Ομογενείς Παλλινοστούντες (Αιγυπτιώτες, Κωνσταντινουπολίτες κ.λ.π.)ι Η ιδιότητα των Ελλήνων που επαναπατρίζονται από χώρες της Ανατολικής Ευρώπης, που είχαν καταφύγει σ΄ αυτές λόγω των γεγονότων που άρχισαν από το έτος 1945-1946, θα πιστοποιείται με βεβαίωση της αρμόδιας Αστυνομικής Αρχής. Στην αναγνωριστική απόφαση για τη χορήγηση της εφάπαξ οικονομικής ενισχύσεως, θα αναφέρεται και αα)Το όνομα, το επώνυμο και το όνομα του πατέρα του αρχηγού της οικογενείας. ββ)Ο αριθμός των μελών της οικογενείας. γγ)Το δικαιούμενο ποσό. δδ)Ο τόπος της μόνιμης διαμονής της οικογενείας και εε)Η ημερομηνία αφίξεως. ΣΤ΄. Καταβολή Ενισχύσεων 1.Με εξαίρεση την περίπτωση της χορηγήσεως του εκ 1.000 δραχμών εφάπαξ χρηματικού βοηθήματος, η καταβολή των βοηθημάτων που προβλέπονται από την παρούσα, θα ενεργείται από υπόλογο οριζόμενο με απόφαση του οικείου Νομάρχη ή από εξουσιοδοτημένο από αυτόν όργανο ενώπιον επιτροπής 2 υπαλλήλων οριζομένων επίσης με απόφαση του οικείου Νομάρχη, βάσει καταστάσεως συντασσομένης από τον πιο πάνω υπόλογο, στην οποία θα περιλαμβάνεται το όνομα, το επώνυμο και το όνομα του πατέρα του δικαιούχου, το χρονικό διάστημα της επιδοτήσεως, εφόσον πρόκειται για μηνιαίο χρηματικό βοήθημα, το ποσό που καταβλήθηκε και η πιο πάνω αναγνωριστική απόφαση του δικαιούχου εις βάρος των πιστώσεων που μεταβιβάζονται στην οικεία Νομαρχία με αίτησή της. Σε ιδιαίτερη στήλη θα υπογράφει ο δικαιούχος και θα σημειώνονται παράπλευρα της υπογραφής τα στοιχεία του διαβατηρίου ή της ταυτότητας αυτού. 2.Σε περίπτωση δικαιολογημένης αδυναμίας να προσέλθει ο δικαιούχος, δύναται να καταβάλλεται το βοήθημα σε άλλο εξουσιοδοτημένο από αυτόν πρόσωπο, θα επισυνάπτεται δε η σχετική εξουσιοδότηση, θεωρημένη από Αστυνομική Αρχή ή Δημοτική ή Κοινοτική Αρχή ή άλλη Δημόσια Υπηρεσία για το γνήσιο της υπογραφής του εξουσιοδοτούντος. 3.Σε περίπτωση που ο δικαιούχος είναι αγράμματος, θα υπογράφουν αντί αυτού 2 μάρτυρες, αποκλειομένων των μελών της Επιτροπής. 4.Στο τέλος κάθε καταστάσεως θα βεβαιώνεται από την Επιτροπή το συνολικό ποσό που καταβλήθηκε, ως και το γνήσιο της υπογραφής των δικαιούχων ή μαρτύρων και θα θεωρείται από τον Προϊστάμενο της Δ/νσεως ή Τμήματος Κοιν. Προνοίας της οικείας Νομαρχίας. Κατά την καταβολή του εφάπαξ βοηθήματος θα σημειώνεται στο διαβατήριο ο αριθμός της εγκριτικής αποφάσεως και το καταβαλλόμενο ποσό εκτός εκείνων των περιπτώσεων, για τις οποίες εκδόθηκε και ισχύει η εμπιστ. 2906/213 αριθ. εγκρ. 22 της 19 Νοεμ. 1976 απόφαση. 5.Η αναθεώρηση των περιπτώσεων του μηνιαίου βοηθήματος θα ενεργείται μετά ένα έτος από την διενέργεια της προηγουμένης κοινωνικής έρευνας. 6.Οι Δ/νσεις και τα Τμήματα Κοινων. Προνοίας στην περιφέρεια των οποίων διαμένουν πρόσφυγες που λαμβάνουν μηνιαίο επίδομα, πρέπει να μας αναφέρουν τη δεκάτη πέμπτη του τελευταίου μήνα κάθε τριμήνου, τον πιθανό αριθμό των περιπτώσεων που θα επιδοτηθούν το επόμενο τρίμηνο. 7.Η καταβολή των εξόδων κηδείας και των δαπανών επιστροφής και μεταφοράς αποσκευών, θα ενεργείται με χρηματικό ένταλμα που θα εκδίδεται με απόφαση του οικείου Νομάρχη ή από το εξουσιοδοτημένο από αυτόν όργανο, επ΄ ονόματι των δικαιούχων και εις βάρος των πιστώσεων που μεταβιβάζονται στην οικεία Νομαρχία με αίτησή της. 8.Προκειμένου για περιπτώσεις που ανήκουν στην αρμοδιότητα της Νομαρχίας Αττικής, σχετικής με την κάλυψη δαπανών μεταφοράς και επιστροφής δαπάνης μεταφοράς οικοσκευών ομογενών και επαναπατριζομένων Ελλήνων από το εξωτερικό, από 11.2.1981 τα σχετικά δικαιολογητικά θα υποβάλλονται στη Δ/νση Κοιν. Προνοίας Νομαρχιακού Διαμ/τος Πειραιώς. Τα δικαιολογητικά αυτά θα διαβιβάζονται από την παραπάνω Υπηρεσία στην αρμόδια Οικονομική Υπηρεσία του Νομαρχιακού Διαμ/τος Πειραιώς για την έκδοση του σχετικού χρηματικού εντάλματος επ΄ ονόματι του δικαιούχου μεταφορέα (Ο.Σ.Ε., Ο.Λ.Π. και ιδιώτη μεταφορέα) ή του ομογενούς ή επαναπατριζομένου που πλήρωσε ο ίδιος τη δαπάνη μεταφοράς της οικοσκευής του. 9.Για την καταβολή του εφάπαξ χρηματικού βοηθήματος εκ 1.000 δραχμών σε κάθε άτομο από τους νεοερχομένους ομογενείς από το εξωτερικό και επαναπατριζομένους Έλληνες για να αντιμετωπίσουν τις πρώτες ανάγκες στεγάσεως και διατροφής, δεν απαιτείται έκδοση αναγνωριστικής αποφάσεως. Τούτο θα καταβάλλεται, εφόσον συντρέχουν οι προϋποθέσεις της παρούσης αποφάσεως, κατόπιν εντολής του Προϊσταμένου της οικείας Δ/νσεως ή Τμήματος Κοιν. Προνοίας από τον ορισθέντα υπόλογο, συντασσομένης σχετικής καταστάσεως. 10.Οι Δ/νσεις ή Τμήματα Κοιν. Προνοίας των Νομαρχιών, μέσα στο πρώτο 15ήμερο των μηνών Ιανουαρίου και Ιουλίου, παρακαλούνται να μας στέλνουν αριθμητικώς στοιχεία για όσους ήρθαν το εξάμηνο που πέρασε και χωριστά κατά κατηγορίες και περιπτώσεις για άτομα που ενισχύθηκαν οικονομικά, όπως αυτές καθορίζονται στην παρούσα απόφαση. Κάθε άλλη σχετική απόφασή μας καταργείται από της ενάρξεως της ισχύος της παρούσης, εκτός από την προαναφερθείσα εμπιστ. αριθ. 2906/213 αριθ. εμπιστ. εγκυκλίου 22 της 19 Νοεμ. 1976 απόφαση. (Αντί για τη σελ. 408,13(β) Σελ. 408,13(γ) Τεύχος Θ62-Σελ. 101 Ομογενείς Παλλινοστούντες (Αιγυπτιώτες, Κωνσταντινουπολίτες κ.λ.π.)ι 35.Ζ.θ.16